Vaikenevat huulet

Vaikenevat huulet (; myös nimikkeillä The Esther Costello Story ja The Golden Virgin) on David Millerin ohjaama brittiläinen draamaelokuva vuodelta 1957. Vaikenevien huulien pääosissa ovat Joan Crawford, Rossano Brazzi ja Heather Sears, joka voitti roolisuorituksestaan parhaan naispääosan BAFTA-palkinnon. Vaikenevat huulet kertoo katkerasta, mutta rakastavasta eronneesta naisesta (Crawford), joka alkaa työskennellä opettajana ja tukihenkilönä kuurosokealle irlantilaistytölle (Sears).

Vaikenevat huulet tuottivat ohjaaja David Miller, Joan Crawford, John Woolf ja Jack Clayton. Elokuvan käsikirjoituksen laati Charles Kaufman Nicholas Monsarratin romaanin pohjalta. Romulus Films tuotti elokuvan ja Columbia Pictures toimi jakelijana.

Näyttelijät

Tuotanto
Bonita Granville halusi epätoivoisesti Estherin roolin, mutta studio etsi tuntematonta näyttelijää rooliin; Heather Sears sai roolin.

Elokuvan tuotanto alkoi vuonna 1956. Kuvaukset alkoivat 20. elokuuta 1956 ja päättyivät joulukuussa; elokuvan tuotanto loppui vuoden 1957 puolella. Vaikenevat huulet kuvattiin kokonaisuudessaan Englannissa, Buckinghamshiren Denhamissa sijaitsevalla studiolla.

Julkaisu ja vastaanotto
Vaikenevat huulet sai ensi-iltansa Lontoossa Isossa-Britanniassa 13. elokuuta vuonna 1957. Yhdysvalloissa elokuva sai ensi-iltansa 6. marraskuuta 1957. Suomessa elokuva julkaistiin 11. huhtikuuta vuonna 1958. Vaikenevat huulet oli vuoden 1957 11. suosituin elokuva Isossa-Britanniassa.Lindsay Anderson ja David Dent. "Time For New Ideas". Times [Lontoo, Englanti] 8. tammikuuta 1958: 9. Vaikenevat huulet oli vuoden 1957 89. menestynein elokuva 109:stä elokuvasta. Yhdysvalloissa elokuva tuotti vähän yli miljoona dollaria.

The New York Times kehui Joan Crawfordin, Rossano Brazzin ja Lee Pattersonin roolisuorituksia. William K. Zinsser New York Herald Tribunesta kehui myös Crawfordia.

Palkinnot ja palkintoehdokkuudet
VuosiPalkinto Kategoria Kenelle Voitto / Ehdokkuus1957  Venetsian elokuvajuhlat: Kultainen leijona  Paras elokuva  David Miller  1958  Golden Globe  Paras naissivuosa  Heather Sears  BAFTA-palkinto  Paras brittiläinen käsikirjoitus  Charles Kaufman   Paras brittiläinen naisnäyttelijä  Heather Sears  

Muut julkaisut
Vaikenevat huulet julkaistiin VHS:lle 11. helmikuuta vuonna 1997.

Lähteet

Aiheesta muualla



 Vaikenevat huulet TCM Movie Databasessa 
 Vaikenevat huulet Rotten Tomatoesissa 
 Vaikenevat huulet Joancrawfordbest.comissa 
 Vaikenevat huulet Legendary Joan Crawford.comissa 

Luokka:Vuoden 1957 brittiläiset elokuvat
Luokka:Brittiläiset draamaelokuvat
Luokka:Brittiläiset romaaneihin perustuvat elokuvat
Luokka:Brittiläiset mustavalkoelokuvat